Legal Document

Category: 306

Text:
9α. ΒΑΣΙΛΙΚΟΝ ΔΙΑΤΑΓΜΑ της 20 Μαρτ./4 Απρ. 1955 Περί αποταμιεύσεως εις Γενικάς Αποθήκας ή Παραρτήματα αυτών εμπορευμάτων τελούντων υπό τελωνειακήν διαμετακόμισιν. Έχοντες υπ’ όψιν τας διατάξεις του άρθρ. 9 του Ν.Δ. 3077/1954  (Φ.Ε.Κ. 243/54 τεύχος Α΄) «περί Γενικών Αποθηκών» ως και την υπ’ αριθ. 101/23.2. 55 γνωμοδότησιν του Συμβουλίου Επικρατείας, απεφασίσαμεν και διατάσσομεν: Άρθρ.1.-1.Εις τας, κατά το Ν.Δ. 3077/54 «περί Γενικών Αποθηκών», λειτουργούσας Γενικάς Αποθήκας επιτρέπεται εφεξής η αποταμίευσις παντός είδους εμπορευμάτων υποκειμένων εις δασμούς. Σελ. 360(δ) Τεύχος 699- Σελ. 98 2.Κατ’ εξαίρεσιν, εις τα, κατά το αυτό ως άνω Ν. Δ/μα, λειτουργούντα Παραρτήματα των ιδίων Γενικών Αποθηκών, επιτρέπεται η αποταμίευσις μόνον των κάτωθι, υποκειμένων εις δασμούς, εμπορευμάτων: α)Πρώτων υλών, προωρισμένων να χρησιμοποιηθώσι δια την μεταποίησίν των εις έτοιμα βιομηχανικά προϊόντα, ως και μηχανημάτων των ιδίων βιομηχανιών και των παρ’ αυτών χρησιμοποιουμένων υγρών ή στερεών καυσίμων. β)Δημοσιογραφικού χάρτου. γ)Εκρηκτικών και ευφλέκτων υλών. δ)Ξυλείας δασμ. κλάσεων 45 και 46. «ε)Χημικών προϊόντων δασμ. κλάσεων 159 και 160 και καουτσούκ φυσικού και συνθετικού της δασμ. κλάσεως 190α». Το υπό στοιχ. ε΄ εδάφιον προσετέθη δυνάμει του Β.Δ. υπ’ αριθ. 48 της 21 Ιαν./10 Φεβρ. 1960. «ς)ειδών χρηζόντων συντηρήσεως εν ψυγείοις». Το εδάφ. ς΄ προσετέθη δια του Β.Δ. 217 της 7/12 Μαρτ. 1966 (ΦΕΚ Α΄ 56). «ζ)Πλακών ευαισθήτων, μη εκτεθεισών εις το φως (παρθένων – ΝΟΝ IMPRESSIONNEES) εξ άλλων, πλην υάλου, υλών, δι’ ακτινογραφίας, άνευ αφαιρέσεως αποβάρου δια τα άμεσα περιβλήματα της δασμολογ. κλάσεως 37.01Β1 και φωτογραφικών και κινηματογραφικών ταινιών ευαισθήτων μη εκτεθεισών εις το φως παρθένων (NON IMPRESSIONNEES) διατρήτων ή μη, εις κυλίνδρους (ρόλλους) της δασμολογ. κλάσεως 37.02». Το εδάφ. ζ΄ προσετέθη δια του Β.Δ. 516 της 11/22 Ιουν. 1966 (ΦΕΚ Α΄ 128). 3.Αποταμίευσις υποκειμένων εις δασμούς εμπορευμάτων εις Γενικάς Αποθήκας ή Παραρτήματα αυτών, ευρισκόμενα εις πόλεις ένθα δεν λειτουργούσι Τελωνειακαί Αρχαί, δεν επιτρέπεται.  «4.Κατ’ εξαίρεσιν της προηγουμένης παραγράφου, δύναται η Τελωνειακή Αρχή, εφ’ όσον συντρέχουν αποχρώντες λόγοι και διασφαλίζονται τα νόμιμα συμφέροντα του Δημοσίου, να εγκρίνη δια πλήρως ητιολογημένης αποφάσεώς της και μετά σύμφωνον γνώμην του αρμοδίου Επιθεωρητού Τελωνείων, την αποταμίευσιν υποκειμένων εις δασμούς και λοιπούς φόρους εμπορευμάτων εις αποθήκας της Α.Ε. Γενικών Αποθηκών της Ελλάδος ή Παραρτήματα αυτών, ευρισκόμενα εις πόλεις του αυτού, εις ον η έδρα της νομού ή ομόρων νομών». Η παρ. 4 προσετέθη δια του Π.Δ. 533 της 10/13 Αυγ. 1974 (ΦΕΚ Α΄ 221). 30.Δ.α.9α Διαμετακόμιση Άρθρ.2.-1.Η λειτουργία των, κατά το προηγούμενον άρθρον, Γενικών Αποθηκών και των Παραρτημάτων αυτών επιτρέπεται ειδική εγκρίσει των αρμοδίων Τελωνειακών Αρχών παρ’ αις λειτουργούσι ταύτα, παρεχομένη εις τον εκμεταλλευόμενον τας Γενικάς Αποθήκας και τα Παραρτήματα αυτών κατόπιν αιτήσεώς των συνοδευομένης και δια σχετικού σχεδιαγράμματος των Αποθηκών ή Παραρτημάτων τούτων, εφ’ όσον αύται θα εκρίνοντο κατάλληλοι προς τούτο. Κατ’ εξαίρεσιν ,προκειμένου περί λειτουργίας εν Αθήναις Παραρτημάτων Γενικών Αποθηκών προς αποταμίευσιν δημοσιογραφικού χάρτου εισαγομένου δια του λιμένος Πειραιώς, η σχετική έγκρισις λειτουργίας τούτων παρέχεται υπό του εν Πειραιεί Α΄ Τελωνείου Εισαγωγής, παρ’ ου ενεργείται η αποταμίευσις του είδους τούτου. Εις ας περιπτώσεις όροφοι μόνον ή διαμερίσματα των ανωτέρω Γενικών Αποθηκών ή Παραρτημάτων χρησιμοποιούνται δια την αποταμίευσιν υποκειμένων εμπορευμάτων η, κατά τα ως άνω, έγκρισις της Τελωνειακής Αρχής θα παρέχηται μόνον δια τους, προς τούτο, χρησιμοποιουμένους ορόφους ή διαμερίσματα αυτών. 2.Η εις τας Γενικάς Αποθήκας και Παραρτήματα αποταμίευσις εμπορευμάτων και η έξοδος αυτών είτε προς ανάλωσιν, είτε δια την αποστολήν των εις το εσωτερικόν ή το εξωτερικόν, ενεργείται μετά προηγουμένην εκπλήρωσιν πάσης προαπαιτουμένης, βάσει της ισχυούσης δασμολογικής και τελωνειακής νομοθεσίας, διατυπώσεως και πληρωμής. 3.Eίδη ων η εισαγωγή ή αποταμίευσις δεν επιτρέπεται να ενεργηθή μέσω οιασδήποτε Τελωνειακής Αρχής, βάσει της κειμένης, περί αρμοδιότητος των Τελωνειακών Αρχών του Κράτους Νομοθεσίας, εν ουδεμιά περιπτώσει επιτρέπεται όπως αποταμιεύωνται δι’ αυτών εις τας ανωτέρω Γενικάς Αποθήκας ή Παραρτήματα αυτών. Άρθρ.3.-1. Τα εις τας Γενικάς Αποθήκας και τα Παραρτήματα αυτών αποταμιευόμενα υποκείμενα εις δασμούς εμπορεύματα δέον να τοποθετώνται εις ιδιαιτέρας κατ’ αποταμίευσιν μερίδας, επί εκάστης δε τούτων δέον να αναρτάται πινακίς, αναφέρουσα τον αριθμόν και την χρονολογίαν της οικείας αποταμιεύσεως. Τα εκ τούτων χυτά ή λυτά δέον να διαχωρίζωνται καταλλήλως δια χωρισμάτων, έστω και κινητών, ώστε να αποφεύγηται η ανάμιξις αυτών. 2.Οι εγκεκριμένοι, δια την αποταμίευσιν υποκειμένων εμπορευμάτων, χώροι θα χρησιμοποιώνται αποκλειστικώς προς τον σκοπόν τούτον. Η εντός αυτών απόθεσις, ελευθέρων δασμών, εμπορευμάτων απαγορεύεται. «3.Προκειμένου περί ειδών χρηζόντων συντηρήσεως εν ψυγείοις η αρμοδία Τελωνειακή Αρχή, δύναται κατ’ εξαίρεσιν της κατά την προηγουμένην παράγραφον απαγορεύσεως και εφ’ όσον υφίσταται ανεπάρκεια ψυκτικών χώρων, να επιτρέπη, όπως παραμένουν εις τους αυτούς ψυκτικούς θαλάμους τους αναγνωρισθέντας ως αποθήκας αποταμιεύσεως, τα εκ των αποταμιευθέντων εις αυτούς ειδών τελωνισθέντα τοιαύτα, επί τη λήψει εξασφαλιστικών μέτρων παρακολουθήσεως της εξόδου των ειδών εκ των ψυκτικών θαλάμων κατά πράξιν αποταμιεύσεως». Η παρ. 3 προσετέθη δια του Β.Δ. 671 της 10/26 Οκτ. 1970 (ΦΕΚ Α΄ 228). Άρθρ.4.-1.Αι Τελωνειακαί Αρχαί και οι Οικον. Επιθεωρηταί Τελωνείων, δύνανται να ενεργώσιν επανέλεγχον των, εις τας Γενικάς Αποθήκας και τα Παραρτήματα αυτών, αποταμιευομένων υποκειμένων εμπορευμάτων δια την διαπίστωσιν της παραμονής τούτων εν αποταμιεύσει, εις ην κατάστασιν απεταμιεύθησαν, του εκμεταλλευομένου τας Αποθήκας ταύτας υποχρεουμένου όπως παρέχη πάσαν σχετικήν διευκόλυνσιν ή και να θέτη εις την διάθεσιν αυτών το αναγκαιούν εργατικόν ή άλλο προσωπικόν, πλάστιγγας κλπ. 2.Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος.